

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΑΠΟΚΕΝΤΡΩΜΕΝΗ ΔΙΟΙΚΗΣΗ** **ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ** **ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ** **Δ/ΝΣΗ ΟΙΚΟΝΟΜΙΚΟΥ****ΤΜΗΜΑ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΡΑΤΙΚΩΝ ΟΧΗΜΑΤΩΝ** | **Πάτρα,** 27/01/2022**Αρ. πρωτ.:** 13738**Α/Α Συστήματος Ε.Σ.Η.ΔΗ.Σ.:** 154582 |
| **Ταχ. Δ/νση** : Ν.Ε.Ο. Πατρών-Αθηνών 28 **Ταχ. Κωδ.** : 26441 - Πάτρα **Πληροφορίες** : Σ. Γκολφινόπουλος **Τηλέφωνο** : 2613-600140 **Email**  : tpdy@apd-depin.gov.gr  | **ΠΡΟΣ:** 1. ΚΩΝΣΤΑΝΤΙΝΟΣ ΣΤΑΪΚΟΣ ΚΑΙ ΣΙΑ Ε.Ε.2. ΦΙΛΙΠΠΟΣ ΚΟΤΑΝΤΑΚΗΣ ΟΜΟΡΡΥΘΜΗ ΕΤΑΙΡΕΙΑ |

### **ΘΕΜΑ:**  «Πρόσκληση υποβολής προσφορών για τη συμμετοχή σε ανταγωνιστική διαδικασία με διαπραγμάτευση, βάσει των διατάξεων του άρθρου 26 παρ. 2, περ. β’ του Ν.4412/16, για την προμήθεια υγρών καυσίμων κίνησης & θέρμανσης των ετών 2022 & 2023 για την κάλυψη των αναγκών των υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας & Ιονίου μετά από την υποβολή μη κανονικών προσφορών στο πλαίσιο ηλεκτρονικού ανοικτού άνω των ορίων (διεθνούς) μειοδοτικού διαγωνισμού, για τα Τμήματα 1,2,3,29,31,32 και 52».

**Σχετ.**: Η υπ’ αρ. πρωτ. 90933/28-05-2021 (αριθ. 3/2021, αρ. ΕΣΗΔΗΣ 133048, ΑΔΑ : 6Π9ΘΟΡ1Φ- 59Ο, ΑΔΑΜ : 21PROC008682092) διακήρυξη ανοικτού ηλεκτρονικού διαγωνισμού άνω των ορίων για την προμήθεια υγρών καυσίμων κίνησης & θέρμανσης ετών 2022 & 2023 για την κάλυψη των αναγκών των υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας & Ιονίου (Α.Δ. Π.Δ.Ε. & Ι.).

**ΑΝΤΙΚΕΙΜΕΝΟ ΔΙΑΔΙΚΑΣΙΑΣ – ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| **ΕΙΔΟΣ ΔΙΑΔΙΚΑΣΙΑΣ** | Ανταγωνιστική διαδικασία με διαπραγμάτευση, βάσει των διατάξεων του άρθρου 26 παρ. 2, περ. β’ του Ν.4412/16 |
| **ΔΙΑΔΙΚΤΥΑΚΗ ΠΥΛΗ ΔΙΕΝΕΡΓΕΙΑΣ ΔΙΑΔΙΚΑΣΙΑΣ** | www.promitheus.gov.gr του Ε.Σ.Η.ΔΗ.Σ |
| **ΗΜΕΡΟΜΗΝΙΑ ΚΑΙ ΩΡΑ ΕΝΑΡΞΗΣ ΥΠΟΒΟΛΗΣ ΠΡΟΣΦΟΡΩΝ** | Παρασκευή 28 Ιανουαρίου 2022 και ώρα 17:00 |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | Κυριακή 13 Φεβρουαρίου 2022και ώρα 23:59 |
| **ΗΜΕΡΟΜΗΝΙΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | Θα γνωστοποιηθεί με ανακοίνωση της αναθέτουσας αρχής |
| **ΚΩΔΙΚΟΣ& ΠΕΡΙΓΡΑΦΗ ΚΑΤΑ CPV** | Aμόλυβδη βενζίνη (CPV:09132100-4), πετρέλαιο κίνησης (CPV: 09134100-8), υγραέριο κίνησης (CPV: 09133000-0), πετρέλαιο θέρμανσης (CPV: 09135100-5), ADBLUE (CPV: 09222000-1) |
| **ΤΟΠΟΣ ΠΑΡΑΔΟΣΗΣ** | Υπηρεσίες της Α.Δ.Π.Δ.Ε. & Ι., στις περιοχές που αναφέρονται αναλυτικά στην παράγραφο 1.3 της υπ’ αρ. πρωτ. 90933/28-05-2021 (αριθ. 3/2021, αρ. ΕΣΗΔΗΣ 133048, ΑΔΑ : 6Π9ΘΟΡ1Φ- 59Ο, ΑΔΑΜ : 21PROC008682092) διακήρυξης |
| **ΠΡΟΫΠΟΛΟΓΙΣΜΟΣ** | **177.451,80 € με Φ.Π.Α.****143.106,29 € άνευ Φ.Π.Α.** |
| **ΔΙΑΡΚΕΙΑ ΤΗΣ ΣΥΜΒΑΣΗΣ** | Η διάρκεια της σύμβασης ορίζεται από την υπογραφή της και μέχρι 31/12/2023. |
| **ΗΜΕΡΟΜΗΝΙΑ ΑΠΟΣΤΟΛΗΣ ΓΙΑ ΔΗΜΟΣΙΕΥΣΗ ΣΤΟΝ ΙΣΤΟΤΟΠΟ ΤΟΥ Κ.Η.Μ.ΔΗ.Σ.** | Παρασκευή 28 Ιανουαρίου 2022 |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ Ε.Σ.Η.ΔΗ.Σ.** | Παρασκευή 28 Ιανουαρίου 2022 |

Στο πλαίσιο εξυπηρέτησης των αναγκών των κατά τόπους υπηρεσιών της, η Αποκεντρωμένη Διοίκηση Πελοποννήσου, Δυτικής Ελλάδας & Ιονίου εξέδωσε την ανωτέρω σχετική διακήρυξη, η οποία έλαβε τον Α/Α συστήματος Ε.Σ.Η.ΔΗ.Σ.: 133048 και αναρτήθηκε στο Κ.Η.Μ.ΔΗ.Σ. λαμβάνοντας τον ΑΔΑΜ 21PROC008682092. Μετά το πέρας της διαδικασίας υποβολής προσφορών, διαπιστώθηκε από το αρμόδιο όργανο αξιολόγησης της Υπηρεσίας πως υπεβλήθησαν μη κανονικές προσφορές για Τμήματα 1,2,3,29,31,32 και 52 της Διακήρυξης, με αποτέλεσμα να μην υφίσταται υποψήφιος ανάδοχος για τα Τμήματα αυτά. Η διαπίστωση αυτή αποτυπώθηκε στο υπ’ αρ. 7/2021 Πρακτικό της 5μελούς Επιτροπής Αξιολόγησης, το οποίο ενέκρινε ο Συντονιστής της Α.Δ. Π.Δ.Ε. & Ι. με την υπ’ αριθμ. 186667/18.10.2021 (ΑΔΑ: 6ΚΒΤΟΡ1Φ-Π0Ο) απόφαση έγκρισης αποτελέσματος αξιολόγησης του υποφακέλου «Δικαιολογητικά συμμετοχής - Τεχνική Προσφορά» των συμμετεχόντων στον ανοικτό ηλεκτρονικό διαγωνισμό άνω των ορίων για την προμήθεια υγρών καυσίμων κίνησης & θέρμανσης ετών 2022 & 2023 για την κάλυψη των αναγκών των υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας & Ιονίου.

Κατόπιν της παροχής της υπ’ αριθμ. Δ1/2022/18-01-22 σύμφωνης γνώμης της Ε.Α.Α.ΔΗ.Σ.Υ., εξεδόθη η υπ’ υπ’ αριθμ. 12060/25.012022 (ΑΔΑ: Ω2Δ7ΟΡ1Φ-9Ρ4) απόφαση του Συντονιστή της Αποκεντρωμένης Διοίκησης Πελοποννήσου, Δυτικής Ελλάδας & Ιονίου για *«Προσφυγή σε ανταγωνιστική διαδικασία με διαπραγμάτευση, βάσει των διατάξεων του άρθρου 26 παρ. 2, περ. β’ του Ν.4412/16, για την προμήθεια υγρών καυσίμων κίνησης & θέρμανσης των ετών 2022 & 2023 για την κάλυψη των αναγκών των υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας & Ιονίου μετά από την υποβολή μη κανονικών προσφορών στο πλαίσιο ηλεκτρονικού ανοικτού άνω των ορίων (διεθνούς) μειοδοτικού διαγωνισμού, για τα Τμήματα 1,2,3,29,31,32 και 52 και τη σύμφωνη γνώμη της ΕΑΑΔΗΣΥ».*

Ως αποτέλεσμα των ανωτέρω, η Α.Δ.Π.Δ.Ε. & Ι. προσφεύγει στη διαδικασία της ανταγωνιστικής διαδικασίας με διαπραγμάτευση, βάσει των διατάξεων του άρθρου 26 παρ. 2, περ. β’ του Ν.4412/16, για την προμήθεια υγρών καυσίμων κίνησης & θέρμανσης των ετών 2022 & 2023 για την κάλυψη των αναγκών των υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας & Ιονίου μετά από την υποβολή μη κανονικών προσφορών στο πλαίσιο ηλεκτρονικού ανοικτού άνω των ορίων (διεθνούς) μειοδοτικού διαγωνισμού, για τα Τμήματα 1,2,3,29,31,32 και 52. Ο συνολικός προϋπολογισμός τωνΤμημάτων ανέρχεται σε 177.451,80 €, συμπεριλαμβανομένου Φ.Π.Α. 24% (143.106,29 € άνευ Φ.Π.Α.).

 Αναλυτικά, το κόστος των επιμέρους Τμημάτων έχει ως παρακάτω,

ΤΜΗΜΑ 1 : «Ν. Αχαΐας (Πάτρα, Χαλανδρίτσα)-Καύσιμα κίνησης», εκτιμώμενης αξίας 106.200,00€ με ΦΠΑ 24%

ΤΜΗΜΑ 2 : «Ν. Αχαΐας (Κ. Αχαΐα, Λάππα )- Καύσιμα κίνησης», εκτιμώμενης αξίας 16.000,00€ με ΦΠΑ 24%

ΤΜΗΜΑ 3 : «Ν. Αχαΐας (Αίγιο- Ακράτα)- Καύσιμα κίνησης», εκτιμώμενης αξίας 22.000,00€ με ΦΠΑ 24

ΤΜΗΜΑ 29 : «Ν. Αχαΐας (Πάτρα)-Πετρέλαιο Θέρμανσης», εκτιμώμενης αξίας 8.000,00€ με ΦΠΑ 24%

ΤΜΗΜΑ 31 : «Ν. Αιτωλοακαρνανίας (Μεσολόγγι)-Πετρέλαιο Θέρμανσης», εκτιμώμενης αξίας 10.800,00€ με ΦΠΑ 24%

ΤΜΗΜΑ 32 : «Ν. Αιτωλοακαρνανίας (Αγρίνιο)-Πετρέλαιο Θέρμανσης», εκτιμώμενης αξίας 4.000,00€ με ΦΠΑ 24%

ΤΜΗΜΑ 52 : «Ν. Αχαΐας (Πάτρα,Χαλανδρίτσα)-Δασοπροστασία», εκτιμώμενης αξίας 10.451,00€ με ΦΠΑ 24%

 Σύμφωνα με το τελευταίο εδάφιο της παρ.2 άρθρο 26 του Ν.4412/2016: «*Στις περιπτώσεις αυτές, οι αναθέτουσες αρχές δεν απαιτείται να δημοσιεύουν προκήρυξη σύμβασης, εφόσον στη διαδικασία περιλαμβάνουν όλους τους προσφέροντες οι οποίοι πληρούν τα κριτήρια των άρθρων 73 έως 83 και οι οποίοι, κατά την προηγηθείσα ανοικτή ή κλειστή διαδικασία, υπέβαλαν προσφορές σύμφωνες προς τις τυπικές απαιτήσεις της διαδικασίας σύναψης σύμβασης, και μόνον αυτούς»*. Από την εξέταση του υπ’ αριθμ. 7 Πρακτικού της πενταμελούς Επιτροπής Αξιολόγησης διαπιστώνεται ότι η απόρριψη των προσφορών που υπεβλήθησαν από τους οικονομικούς φορείς έγινε για λόγους που δεν σχετίζονται με τις τυπικές απαιτήσεις της διαδικασίας σύναψης σύμβασης. Κατά συνέπεια η Α.Δ.Π.Δ.Ε.& Ι. δύναται να προχωρήσει στην υλοποίηση ανταγωνιστικής διαδικασίας με διαπραγμάτευση, χωρίς να απαιτείται η προηγούμενη δημοσίευση διακήρυξης.

 Για τους ανωτέρω λόγους, η Α.Δ.Π.Δ.Ε.& Ι. προσκαλεί, αποκλειστικά και μόνο, τους οικονομικούς φορείς:

1. ΚΩΝΣΤΑΝΤΙΝΟΣ ΣΤΑΪΚΟΣ ΚΑΙ ΣΙΑ Ε.Ε.
2. ΦΙΛΙΠΠΟΣ ΚΟΤΑΝΤΑΚΗΣ ΟΜΟΡΡΥΘΜΗ ΕΤΑΙΡΕΙΑ

όπως συμμετάσχουν στη διενέργεια ανταγωνιστικής διαδικασίας με διαπραγμάτευση, χωρίς προηγούμενη δημοσίευση διακήρυξης, με την υποβολή προσφορών για την ανάθεση της προμήθειας υγρών καυσίμων των ετών 2022 & 2023 για την κάλυψη των αναγκών των Τμημάτων 1,2,3,29,31,32 και 52 της υπ’ αριθμ. 3/2021 Διακήρυξης. Οι προαναφερόμενοι οικονομικοί φορείς είναι οι μόνοι με δικαίωμα συμμετοχής στην ανταγωνιστική διαδικασία με διαπραγμάτευση, χωρίς προηγούμενη δημοσίευση διακήρυξης, καθώς είναι οι μόνοι που υπέβαλαν προσφορές για τα εν λόγω Τμήματα κατά την προηγηθείσα διαγωνιστική διαδικασία. Συγκεκριμένα και σε συμφωνία με την προηγηθείσα διαγωνιστική διαδικασία , έκαστος οικονομικός φορέας δύναται να υποβάλλει προσφορά για τα ακόλουθα Τμήματα,

 - ΚΩΝΣΤΑΝΤΙΝΟΣ ΣΤΑΪΚΟΣ ΚΑΙ ΣΙΑ Ε.Ε., για τα Τμήματα 1,2,3,29 και 52

 - ΦΙΛΙΠΠΟΣ ΚΟΤΑΝΤΑΚΗΣ ΟΜΟΡΡΥΘΜΗ ΕΤΑΙΡΕΙΑ, για τα Τμήματα 31,32

Η συμμετοχή των οικονομικών φορέων στη διαδικασία, όπως και η υποβολή των αντίστοιχων δικαιολογητικών συμμετοχής, των τεχνικών και οικονομικών τους προσφορών θα πραγματοποιηθεί μέσω της ηλεκτρονικής πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.), του οποίου ο διαδικτυακός τόπος βρίσκεται στην διεύθυνση <http://www.promitheus.gov.gr/>. Οι όροι που διέπουν την συμμετοχή των οικονομικών φορέων στην ανταγωνιστική διαδικασία διαπραγμάτευσης, περιγράφονται τόσο στην παρούσα πρόσκληση όσο και στην υπ’ αριθμ. Πρωτ. 90933/28-05-2021 (αριθ. 3/2021, αρ. ΕΣΗΔΗΣ 133048, ΑΔΑ : 6Π9ΘΟΡ1Φ- 59Ο, ΑΔΑΜ : 21PROC008682092) διακήρυξη ανοικτού ηλεκτρονικού διαγωνισμού, οι αρχικοί όροι της οποίας δεν έχουν τροποποιηθεί ουσιωδώς . Τα απαιτούμενα δικαιολογητικά για τη συμμετοχή των οικονομικών φορέων στην ανταγωνιστική διαδικασία διαπραγμάτευσης ορίζονται στις Ενότητες 2.4.3. και 2.4.4 της προαναφερόμενης διακήρυξης, το πλήρες κείμενο της οποίας επισυνάπτεται μετά το τέλος της παρούσας πρόσκλησης.

 Εντός τριών (3) εργασίμων ημερών από την ηλεκτρονική υποβολή των προσφορών, οι οικονομικοί φορείς προσκομίζουν υποχρεωτικά στην αναθέτουσα αρχή, αρχή, σε έντυπη μορφή και σε σφραγισμένο φάκελο, τα στοιχεία της ηλεκτρονικής προσφοράς τα οποία απαιτείται να προσκομισθούν σε πρωτότυπη μορφή σύμφωνα με τις διατάξεις του άρθρου 11 παρ. 2 του ν. 2690/1999 ''Κώδικας Διοικητικής Διαδικασίας'', όπως τροποποιήθηκε με τις διατάξεις του άρθρου 1 παρ. 2 του ν. 4250/2014. Αναλυτικές πληροφορίες ως προς τα στοιχεία που πρέπει να υποβληθούν εντύπως παρέχονται στην παράγραφο 2.4.2.5. της 3/2021 Διακήρυξης.

Η διάρκεια της σύμβασης ορίζεται μέχρι και τις 31/12/2023, στο μέτρο που δεν θα υπάρξει κατά το χρόνο αυτό υπέρβαση των ανά είδος ποσοτήτων καυσίμων.

Κριτήριο ανάθεσης των επιμέρους Τμημάτων αποτελεί η πλέον συμφέρουσα από οικονομική άποψη προσφορά βάσει της τιμής, εκφραζόμενη ως ποσοστό έκπτωσης επί τοις εκατό (%) υπολογιζόμενο στην νόμιμα διαμορφούμενη κάθε φορά μέση τιμή λιανικής πώλησης του είδους για την αντίστοιχη περιοχή βάσει του Παρατηρητηρίου Τιμών Υγρών Καυσίμων του Υπουργείου Ανάπτυξης και Επενδύσεων την ημέρα παράδοσής των καυσίμων.

 Το χρονοδιάγραμμα της διαδικασίας υποβολής προσφορών στη διαδικασία διαπραγμάτευσης έχει ως παρακάτω,

|  |  |  |
| --- | --- | --- |
| **Ημερομηνία ανάρτησης της πρόσκλησης διαπραγμάτευσης στην ηλεκτρονική πλατφόρμα Ε.ΣΗ.ΔΗ.Σ.** | **Ημερομηνία έναρξης υποβολής προσφορών συμμετεχόντων** | **Καταληκτική ημερομηνία και ώρα υποβολής προσφορών** |
| 28/01/2022 | 28/01/2022, ώρα 17.00Και ώρα14:00π.μ | 13/02/2022, ώρα 23.59και ώρα 19.00μ.μ |

Μετά την παρέλευση της καταληκτικής ημερομηνίας και ώρας δεν υπάρχει δυνατότητα υποβολής προσφοράς στην ηλεκτρονική πλατφόρμα του Ε.Σ.Η.ΔΗ.Σ..

Η ημερομηνία και ώρα αποσφράγισης των προσφορών θα γνωστοποιηθεί με σχετική ανακοίνωση της αναθέτουσα αρχής, η οποία θα αναρτηθεί στην ηλεκτρονική πλατφόρμα του Ε.Σ.Η.ΔΗ.Σ. μετά την παρέλευση της καταληκτικής ημερομηνίας υποβολής των προσφορών των συμμετεχόντων.

Σύμφωνα με τις διατάξεις της παρ. 4 άρθρο 29 του Ν.4412/16, η Α.Δ.Π.Δ.Ε.& Ι. διατηρεί το δικαίωμα να αναθέσει τις συμβάσεις με βάση τις αρχικές προσφορές των οικονομικών φορέων, χωρίς να απαιτείται περαιτέρω διαπραγμάτευση αυτών.

Το πλήρες κείμενο της παρούσας πρόσκλησης αναρτήθηκε τόσο στην ηλεκτρονική πλατφόρμα του Ε.Σ.Η.ΔΗ.Σ., όπου έλαβε Α/Α Συστήματος: 154582, όσο και στον ιστότοπο της Α.Δ.Π.Δ.Ε. & Ι., με ηλεκτρονική διεύθυνση [https://www.apd-depin.gov.gr/](https://www.apd-depin.gov.gr/%20) .

Προκειμένου να διασφαλισθεί η ακεραιότητα και διαφάνεια της διαδικασίας διαπραγμάτευσης, κάθε είδους επικοινωνία, ανταλλαγή πληροφοριών και αποστολή εγγράφων, που σχετίζεται με την παρούσα πρόσκληση, πρέπει να πραγματοποιείται μέσω της ηλεκτρονικής πλατφόρμας του Ε.Σ.Η.ΔΗ.Σ..

 **O Συντονιστής Α.Δ. Π.Δ.Ε. & Ι.**

 **Νικόλαος Παπαθεοδώρου**

**ΚΟΙΝΟΠΟΙΗΣΗ (αποστολή με email)**

1)Γραφείο Συντονιστή

2)Γραφεία Γεν. Διευθυντών

3)Υπηρεσίες Α.Δ. Π.Δ.Ε. & Ι.

4)Πενταμελή Επιτροπή Αξιολόγησης